கேள்வி: ம. சிங்காரவேலர் - பிறப்பும் தொடக்க வாழ்க்கையும் பற்றி தகவல் சொல்.
பதில்: சிங்காரவேலர் 1860 ஆம் ஆண்டு பிப்ரவரி 18 ஆம் தேதி சென்னையில் உள்ள மயிலாப்பூர் நடுகுப்பத்தில் பிறந்தார்.[http://www.singaravelar.com/Biography.htm Vasantha Kumaran, P. ''Singaravelar Godfather of Indian Labour''.] Chennai: Poornimaa Publication, இவரது குடும்பம் பிற்படுத்தப்பட்ட மீனவர் சமூகத்தைச் சேர்ந்தது. தனது பள்ளிக்கல்வியை முடித்த பின் மாநிலக் கல்லூரி, சென்னை பட்டப்படிப்பை முடித்தார்.அதன்பின் சென்னை சட்டக்கல்லூரியில் சட்டம் பயின்று வழக்குரைஞர் ஆனார்.ஆங்கிலம், தமிழ் மொழிகளைத் தவிர, இந்தி, உருது, பிரெஞ்சு, ஜெர்மன் ஆகிய மொழிகளிலும் இவருக்குப் புலமை இருந்தது.வெலிங்டன் சீமாட்டிக் கல்வி வளாகத்தில்தான் அவர் வீடு இருந்தது . அங்கு 20,000 நூல்களுக்கும் மேல் அவர் சேகரித்து வைத்திருந்தார் . வசதியான குடும்பத்திலிருந்து வந்து அவர் வழக்கறிஞர் தொழில் செய்தபோதும் வறியவர்கள் பற்றியே இவரது மனம் சிந்தித்துக்கொண்டிருந்தது என்பது பலருக்கும் தெரியாது.இவர் இருந்த குடியிருப்பு வளாகத்தை இவரது கைதுக்குப் பிறகு அன்றைய ஆளுநர் வெலிங்டன் பிரபு கைப்பற்றி, அந்த இடத்தில் கல்வி நிலையத்தை நிறுவி, தனது மனைவியின் பெயரை வைத்துக்கொண்டார் .
கேள்வி: ம. சிங்காரவேலர் - தொழில் என்பது என்ன?
பதில்: சிங்காரவேலர் சென்னை உயர் நீதிமன்ற வழக்கறிஞர் சபையில் வழக்கறிஞராக 1907 ஆம் ஆண்டு தன்னைப் பதிவுசெய்துகொண்டார். வழக்கறிஞர் தொழிலில் இறங்கிய சிங்காரவேலரோ அடக்குமுறையாளர்கள், பேராசைக்காரர்கள் ஆகியோரின் சார்பாக எந்தவொரு சூழ்நிலையிலும் வழக்காடியதில்லை என்பது குறிப்பிடத் தக்கது. 1921 ஆம் ஆண்டில் ஒத்துழையாமை இயக்கத்தினால் தனது வழக்கறிஞர் தொழிலைப் புறக்கணித்தார்.
கேள்வி: ம. சிங்காரவேலர் - பின்னி ஆலைப் போராட்டக் காலங்கள் பற்றி விளக்கவும்.
பதில்: 1918 ஆம் ஆண்டில் அவரது நெருங்கிய தோழரும், தமிழறிஞருமான திரு. வி. கலியாணசுந்தரனார் சென்னை பின்னி, கர்னாட்டிக் ஆலைத் தொழிலாளருக்காகச் சென்னை தொழிலாளர் சங்கத்தைத் தொடங்கினார். இவரது நெருங்கிய நண்பர், சிங்கார வேலரும் அந்த சங்கக் கூட்டங்களுக்கு வந்து தனக்கு உதவி செய்ய வேண்டுமென கேட்டுக் கொண்டார். அதையேற்று சிங்கார வேலர் அந்தச் சங்கத்தின் செயல்பாடுகளில் முனைவான ஆர்வம் காட்டலானார்.அச்சமயத்தில் இந்த இரண்டு ஆலை(மில்)களிலும் சுமார் 14 ஆயிரம் தொழிலாளர்கள் வேலை செய்து வந்தனர். தொழிலாளிகளின் ஊர்வலங்களிலும் அவர் பங்கெடுத்தார். 1920 ஆம் ஆண்டு டிசம்பர் 10 ஆம் தேதியன்று ஆங்கிலேய காவல்துறை பின்னி ஆலைத் தொழிலாளர்கள் மீது துப்பாக்கிச் சூடு நடத்தி இரண்டு தொழிலாளிகளைக் கொன்றது. அவர்களின் அடக்க நிகழ்ச்சியின் போது அவர்கள் உடல்களைத் தூக்கிச் சென்றவர்களில் சிங்காரவேலரும் ஒருவராவார். அதன் பின் 1921 ஆம் ஆண்டு ஆகஸ்ட் மாதம் 29ஆம் தேதியன்று காவல்துறையினர் நடத்திய மற்றொரு துப்பாக்கிச் சூட்டில் ஒரு பெண் உள்பட ஏழு பின்னி ஆலைத் தொழிலாளிகள் கொல்லப்பட்டனர். அவர்களின் இறுதி நிகழ்ச்சியில் பங்கேற்ற கொண்ட சிங்கார வேலர் அதைக் குறித்து ஒரு உருக்கமான கட்டுரை எழுதி பத்திரிகைகளுக்கு அனுப்பினார்.
கேள்வி: ம. சிங்காரவேலர் - பெரியாருடன் தொடர்பு பற்றி தகவல் சொல்.
பதில்: 1931 ஆம் ஆண்டு பெரியார் ஓராண்டு உலகப் பயணம் மேற்கொண்ட பொழுது, தான் வரும்வரை தனது குடியரசு (இதழ்) இதழுக்குச் சிங்காரவேலர் கட்டுரைகள் எழுதி வழிகாட்ட வேண்டுமென கேட்டுக் கொண்டார். அதையேற்று சிங்காரவேலர் * கடவுளும் பிரபஞ்சமும் * கடவுள் என்ற பதமும், அதன் பயனும் * மனிதனும் பிரபஞ்சமும் * பிரபஞ்சப் பிரச்சனைகள் * மெய்ஞான முறையில் மூட நம்பிக்கைகள் * மூட நம்பிக்கைகளின் கொடுமை * பகுத்தறிவு என்றால் என்ன? போன்ற கட்டுரைகளை எழுதி உதவினார்.
கேள்வி: ம. சிங்காரவேலர் - சமூகப் பணிகள் குறித்து விரிவாக சொல்லுங்கள்.
பதில்: *இந்தியாவில் முதன்முதலாக மே நாள் கொண்டாடியவர். (தொழிலாளர் நாள்) *உருசியாவின் கம்யூனிசப் புரட்சியால் கவரப்பட்டு, இந்தியாவின் முதல் தொழிற்சங்கமான சென்னை தொழிலாளர் சங்கத்தை 1918இல் தொடங்கினார். சென்னை பக்கிங்காம் கர்னாடிக் ஆலையில் தொடங்கப்பட்ட இச்சங்கத்தின் முதல் தலைவராகவும் பணியாற்றினார். *தொழிலாளர் நலனுக்காக மே 1, 1923 இல் உழப்பாளர் உழவர் கட்சியைத் தொடங்கினார். *1925 இல் இந்தியப் பொதுவுடைமைக் கட்சியைத் தொடங்கிய தலைவர்களுள் இவரும் ஒருவர். *இவர் சென்னை மாநகராட்சி உறுப்பினராக இருந்த போது பள்ளிகளில் மதிய உணவுத் திட்டத்தை வெற்றிகரமாக நடத்திக் காட்டினார். அதன் பின்னர் இத்திட்டம் இடையிலேயே கைவிடப்பட்டது. எனவே இவரே காமராஜர் தமிழகம் முழுவதும் தொடங்கிய மதிய உணவுத் திட்டத்தின் முன்னோடி ஆவார். *தமிழ் மொழிக்காகப் பெரிதும் பாடுபட்டார். தமிழை ஆட்சி மொழியாக்கும் கோரிக்கையை வலியுறுத்தினார். *பல நூல்களை எழுதியுள்ளார். மேலும் பல நூல்களை வேறு மொழிகளிலிருந்து தமிழுக்கு மொழிபெயர்த்துள்ளார். இவர் எழுதிய சிந்தனை நூல்கள் மாஸ்கோ நகர் லெனின் நூலகத்தில் இடம் பெற்றுள்ளன. இவருடைய நூல்கள் தமிழக அரசால் நாட்டுடைமையாக்கப்பட்டுள்ளன. *பெரியார் பெரியார்யின் சுயமரியாதை இயக்கம் 1930 களின் ஆரம்பத்தில் பொதுவுடைமைக் கொள்கையின் பக்கம் சாய சிங்காரவேலரின் தூண்டுதல் காரணமாக இருந்தது.
கேள்வி: ம. சிங்காரவேலர் - ஈடுபட்ட போராட்டங்கள் பற்றி நீங்கள் என்ன அறிந்துள்ளீர்கள்?
பதில்: சிங்காரவேலர் 1918ஆம் ஆண்டு மகாத்மா காந்தியைத் தன் தலைவராக ஏற்றார். இவர் ஆங்கிலேய ஆட்சியின் இரவுலத் சட்டத்தினை எதிர்த்தார். மேலும் 1919ஆம் ஆண்டு நடைபெற்ற ''ஜாலியன் வாலாபாக் படுகொலை'' நிகழ்வைத் தொடர்ந்து காந்தி ஒத்துழையாமை இயக்கம் அனைத்து வழக்குரைஞர்களுக்கும் அழைப்பு விடுத்தார். அதன் காரணமாக இவர் தனது வழக்குரைஞர் ஆடையை எரித்தும் "''இனி எப்போதும் வக்கீல் தொழில் பார்க்க மாட்டேன். என் மக்களுக்காகப் பாடுபடுவேன்!''" என்று கூறியும் ஆங்கில அரசுக்குத் தனது எதிர்ப்பையும் காந்திக்குத் தனது ஆதரவையும் காட்டினார். ''ஜாலியன் வாலாபாக் படுகொலை'' நிகழ்வைத் தொடர்ந்து ஏற்பட்ட பதற்ற நிலையைச் சமாளிக்கும் விதமாக இங்கிலாந்தின் வேல்சு இளவரசர் இந்தியாவுக்கு வந்தார். அவரது வருகையை எதிர்க்கும் விதமாக சிங்காரவேலர் சென்னையில் பெரிய போராட்டம் ஒன்றை முன்னின்று நடத்தினார். இப்போராட்டம் ஆங்கிலேய அரசையே உலுக்கியது என்று அறிஞர் அண்ணாத்துரை கூறியுள்ளார். 1927 இல் பெங்கால்-நாக்பூர் தொடர்வண்டி வேலைநிறுத்தத்தில் தீவிரமாக ஈடுபட்டார். ஆகஸ்ட் 1927 இல் சாக்கோவுக்கும் வான்செட்டிக்கும் தீர்ப்பாகிய மரண தண்டனையை எதிர்த்துக் கூட்டங்களும் நடத்தினார்.1928 இல் வரலாற்றுப் பெருமை வாய்ந்த தென்னிந்தியத் தொடர்வண்டி வேலைநிறுத்தத்தை நடத்திய தலைவர்கள்மீது தொடரப்பட்ட சதி வழக்கில், அவருக்குப் 10 ஆண்டுகள் கடுங்காவல் தண்டனை விதிக்கப்பட்டது. பின்னர், அந்தத் தண்டனை குறைக்கப்பட்டு ஆகஸ்ட் 1930 இல் விடுதலை செய்யப்பட்டார்.
கேள்வி: ம. சிங்காரவேலர் - படைப்புகள் பற்றி விளக்கவும்.
பதில்: ம. சிங்காரவேலர் படைப்புகளில் பின்வருவன அடங்கும்:[http://www.keetru.com/index.php?option=com_content&view=article&id=24938:2013-09-16-06-04-48&catid=1:articles&Itemid=264 அறிவியல் தமிழ் அறிஞர்கள் ] # உலகம் சுழன்று கொண்டே போகிறது # கடவுளும் பிரபஞ்சமும்;1934; குடிஅரசு புத்தகாலயம், ஈரோடு. # கல்மழை உண்டாகும் விதம் # கோழிமுட்டை வந்ததும் காணாமல் போனதும் # சமதர்ம உபன்யாசம்: தமிழ்மாகாணச் சமதர்ம மாநாட்டின் சமதர்ம உபன்யாசம்;1934; குடிஅரசு புத்தகாலயம், ஈரோடு.புரட்சி, 1934-ஏப்-1;பக்.20 # சுயராஜ்யம் யாருக்கு? பாகம் 1 # சுயராஜ்யம் யாருக்கு? பாகம் 2 # சுயராஜ்யம் யாருக்கு? பாகம் 3: எது வேண்டும்? சுயராஜ்யமா? சமதர்ம ராஜ்யமா?; 1934; சமதர்மப் பிரசுராலயம், 22 சவுத்பீச் ரோடு, திருவல்லிக்கேணி, சென்னை.புரட்சி, 1934-ஏப்-1;பக்.18 # தத்துவஞான விஞ்ஞானக் குறிப்புகள் -பல பகுதிகள் # தத்துவ, விஞ்ஞான, பொருளாதாரக் குறிப்புகள் # நடத்தை என்ற நவீன ஆராய்ச்சி # பகுத்தறிவென்றால் என்ன? # பிரகிருத ஞானம் # பிரபஞ்சத் தற்காலப் பிரச்சினை # பிரபஞ்சத்தில் தற்காலப் பிரச்சினை # பிரபஞ்சப் பிரச்சினைகள் # பிரபஞ்சமும் நாமும் # பேய், பிசாசு # மனித உற்பவம்; 1934; சமதர்மப் பிரசுராலயம், 22 சவுத்பீச் ரோடு, திருவல்லிக்கேணி, சென்னை.பகுத்தறிவு, 1934-டிசம்பர்-23;பக்.16 # மனிதனும் பிரபஞ்சமும் # மனோ ஆலய உலகங்கள் # மெய்ஞ்ஞான முறையும் மூடநம்பிக்கையும் - பாகம் 1; 1934; பகுத்தறிவு நூற்பதிப்புக் கழகம், ஈரோடு.பகுத்தறிவு, 1938-டிசம்பர்-1;பக்.67 # மெய்ஞ்ஞான முறையும் மூடநம்பிக்கையும் - பாகம் 2; 1934; பகுத்தறிவு நூற்பதிப்புக் கழகம், ஈரோடு. # விஞ்ஞான முறையும் மூட நம்பிக்கையும் # விஞ்ஞானமும் மூடநம்பிக்கையும் # விஞ்ஞானத்தின் அவசியம் # ஜோதிட ஆபாசம்
கேள்வி: ம. சிங்காரவேலர் - சிங்காரவேலர் விருது குறித்து விரிவாக சொல்லுங்கள்.
பதில்: தமிழ்நாடு அரசின் தமிழ் வளர்ச்சித் துறை மூலம் ஆண்டுதோறும் அளிக்கப்படும் விருதுகளில் ஒன்றாக, 2018 ஆம் ஆண்டு முதல் சிங்காரவேலர் விருது வழங்கப்படுகிறது. [https://tamilvalarchithurai.tn.gov.in/%e0%ae%9a%e0%ae%bf%e0%ae%99%e0%af%8d%e0%ae%95%e0%ae%be%e0%ae%b0%e0%ae%b5%e0%af%87%e0%ae%b2%e0%ae%b0%e0%af%8d-%e0%ae%b5%e0%ae%bf%e0%ae%b0%e0%af%81%e0%ae%a4%e0%af%81-%e0%ae%aa%e0%af%86%e0%ae%b1%e0%af%8d/ சிங்காரவேலர் விருது பெற்றோர் பட்டியல் (தமிழ் வளர்ச்சித்துறை வலைத்தளம்)] தமிழில் அறிவியல் கருத்துக்களை நூலாக எழுதுபவர்களிலும், சமுதாய முன்னேற்றத்திற்காகவும், சமத்துவ கொள்கைக்காகவும், தொழிலாளர் நலனுக்காகவும் போராடுபவர்களிலும் சிறந்த ஒருவருக்கு இந்த விருது அளிக்கப்படுகிறது. விருது பெறுபவர்களுக்கு (இதற்கு முன் ஒரு இலட்சம் ரூபாயாக இருந்தது) இரண்டு இலட்சம் ரூபாய் பரிசுத் தொகையும், எட்டு கிராம் அளவிலான தங்கப்பதக்கமும், தகுதிச்சான்றும் அளிக்கப்பட்டுச் சிறப்பிக்கப்படுகின்றனர்.
கேள்வி: ம. சிங்காரவேலர் - உசாத்துணை என்பது என்ன?
பதில்: *புதிய தலைமுறை (இதழ்) இதழில் வெளிவந்த கட்டுரை